Bursa Èfèk Surabaya (BES), utawa sajeroning Basa Inggris ingaran Surabaya Stock Exchange (SSX) iku bursa saham ing kutha Surabaya, Indonésia. Ing tanggal 1 Dhésèmber 2007 Bursa Èfèk Surabaya lan Bursa Èfèk Jakarta digabung dadi siji lan kanthi èfèktif wiwit operasi tanggal 1 Dhésèmber 2007 kanthi jeneng anyar Bursa Èfèk Indonésia.

Sajarah 
BES minangka bursa èfèk swasta kapisan ing Indonésia, kang diadegakè ing tanggal 16 Juni 1989 dhedhasar SK Mantri Keuangan Nomor 645/KMK.010/1989, déning Mantri Keuangan wektu iku JB Sumarlin. BES diadegakè kanggo njurung perkembangan ékonomi wewengkon Indonésia pérangan wétan, ngembangaké indhustri pasar modal ing Surabaya lan Jawa Wétan.

Ing tanggal 22 Juli 1995, BES merger karo Indonésian Parallel Stock Exchange (IPSX), saéngga wiwit dina iku Indonésia mung duwé loro bursa efek: BES lan BEJ.

Ing taun 2007 BES mèrger karo Bursa Èfèk Jakarta kang sabanjuré ganti jeneng dadi Bursa Efek Indonésia. Penggabungan iki ndadèkaké Indonésia mung duwé siji pasar modal.

Prodhuk 
Prodhuk BES nyakup saham, obligasi (swasta utawa pamaréntah), sarta reksadana (LQ45 futures, Dow Futures, lan Japan Futures). Déné layanan BES antarané:
 FATS (Futures Automated Trading System), ya iku sistem dagang jarak adoh kanggo Pasar Reksadana
 OTC-FIS (Over The Counter-Fixed Income Service), ya iku instrumen dagang kanggo fixed income
 SSX-Net (Surabaya Stock Exchange Net), ya iku sistem informasi mawa basis internet BES kanggo njurung transparansi pasar modal.
 IGSYC (Indonésian Government Securities Yield Curve), ya iku indikator mawa basis analisis statistik kanggo mrédhiksi kadadéan ékonomi mangsa ngarep.

Réferènsi

Uga delengen 
 Bursa Èfèk Jakarta
 Bursa Èfèk Indonésia

Pranala njaba 
 Situs resmi

Pasar modal ing Indonésia
Organisasi regulator swatantra
Kutha Surabaya